Cyd Charisse
Cyd Charisse (nata in urbe Amarillo Texiae die 8 Martii 1922, mortua Angelopoli die 17 Iunii 2008) fuit actrix et saltatrix Civitatum Foederatarum. Cyd Charisse, postquam e poliomyelitide convaluit et saltationi studuit, annis 1940 in pelliculas iniit. In plerisque pelliculis saltabat, saepe cum Friderico Astaire et Eugenio Kelly; pelliculae notissmae sunt Singin' in the Rain (1952), The Band Wagon (1953), Brigadoon (1954), ac Silk Stockings (1957). Saltare in pelliculis exeuntis annis 1950 desiit, sed in pelliculis et programmatibus teleopticis agere perseveravit, et anno 1992 primum in scaena Broadway apparuit. Ultimis annis in variis pelliculis documentariis de historia Ruscisilvae locuta est. Anno 2006 Insigne Artium Nationale accepit.